S-2815/2023

Mál þetta, sem dómtekið var 22. nóvember 2023, höfðaði lögreglustjórinn á höfuðborgarsvæðinu með ákæru 24. október 2023, á hendur A-kk-þgf F-kk-þgf J-kk-þgf, kt. 000000- 0000, [...], [...], „fyrir umferðarlagabrot með því að hafa, fimmtudaginn 6. júlí 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældistetizólam 7,6 ng/ml) um Geirsgötu við Kolaportið í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Í fyrirkalli, sem var gefið út 27. október 2023 og birt fyrir ákærða 3. nóvember 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 22. nóvember sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...]. Samkvæmt framlögðu sakavottorði dags 18. október 2023 gekkst ákærði undir sektargerð lögreglustjórans á höfuðborgarsvæðinu þann 1 9. september 2014 þar sem hann féllst á að greiða 7 0.000 króna sekt og að undirgangast 4 mánaða ökuréttarsviptingu vegna aksturs undir áhrifum. Einnig gekkst ákærði undir sektargerð lögreglustjórans á Suðurnesjum þann 8. janúar 2015 þar sem hann féllst á að greiða 160.000 króna sekt og að undirgangast 9 mánaða ökuréttarsviptingu vegna undir aksturs áhrifum. Um hegningarauka við áðurnefnda sektargerð ákærða var að ræða. Næst gekkst ákærði undir viðurlagaákvörðun hjá Héraðsdómi Reykjaness þann 6. október 2016 þar sem hann féllst á að greiða 200.000 króna sekt og að undirgangast 3 ára ökuréttarsviptingu vegna aksturs undir áhrifum. Loks var ákærða með dómi Héraðsdóms Reykjaness þann 24. febrúar 2020 gert að sæta 60 daga fangelsi og að þola ævilanga ökuréttarsviptingu meðal annars vegna aksturs undir áhrifum og aksturs sviptur ökurétti. Við ákvörðun refsingar í máli þessu er því lagt til grundvallar að ákærði gerist nú í fjórða sinn sekur um akstur undir áhrifum en að hann gerist í annað sinn sekur um akstur sviptur ökurétti.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 6 0 daga og 200.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 14 daga fangelsi. Í ljósi framangreinds og með vísan til tilvitnaðra lagaákvæða í ákæru er áréttuð ævilöng ökuréttarsvipting ákærða.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 91.073 krónur. Um er að ræða kostnað vegna blóðsýnatöku, matsgerða rog rannsóknar Háskóla Íslands.

Af hálfu ákæruvaldsins fór A-kvk-nf Ý-kvk-nf S-kvk-nf saksóknar fulltrúi með málið. H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf F-kk-nf J-kk-nf, sæti fangelsi í 6 0 daga.

Ákærði greiði 200.000 krónur í sekt til ríkissjóðs innan fjögurra vikna frá dómsbirtingu en sæti ella 14 daga fangelsi.

Ákærði er sviptur ökurétti ævilangt frá dómsbirtingu.

Ákærði greiði 91.073 krónur í sakarkostnað.

H-kvk-nf B-kvk-nf R-kvk-nf